Karl von Habsburg-Lothringen

Karl von Habsburg-Lothringen (født 11. januar 1961 i Starnberg i Bayern) har fra 2007 vært overhode for huset Habsburg og siden 2000 ordensherre av Ordenen det gylne skinn. Han er også kjent under sin kongelige tittel erkehertug Karl av Østerrike.For noen eksempler på denne bruken, se Almanach de Gotha (2003), s. 26; Genealogisches Handbuch des Adels, Fürstliche Häuser X, C.A. Starke Verlag, 1978, s.114; Richard Kay (27. mars 2002) "Charles, Camilla and a concert date with the Queen", Daily Mail s. 11; og Chantal de Badts de Cugnac & Guy Coutant de Saisseval, Petit Gotha (2002), Paris, s. 201.Han ble døpt under navnet erkehertug Karl av Østerrike og blir omtalt med denne tittelen av sine tilhengere, ikke-østerrikske medier og Den hellige stol. I 2011 omtalte pave Benedikt XVI ham som hans keiserlige høyhet erkehertug Karl av Østerrike i flere offentlige uttalelser. Han blir også referert til med denne tittelen av den apostoliske nuntius til Østerrike. I Østerrike, hvor ingen av hans titler anerkjennes, er hans offisielle navn Karl Habsburg-Lothringen. I Ungarn omtales han som Habsburg Károly.

 Liv og virke 
 Bakgrunn 
Han er sønn av Østerrike og Ungarns tidligere kronprins, erkehertug Otto von Habsburg og prinsesse Regina av Sachsen-Meiningen. Han er dermed sønnesønn av keiser Karl I av Østerrike-Ungarn. Hans far var huset Habsburgs overhode fra 1922 til han overlot denne funksjonen til sønnen i 2007.

Han er oppvokst i Bayern i Tyskland, der hans far levde som statsløs med blant annet spansk diplomatpass, men har siden 1981 bodd i Salzburg i Østerrike og er østerriksk statsborger. I Østerrike går han under navnet Karl Habsburg-Lothringen.

 Offentlig og politisk virke 
Han er president for den paneuropeiske bevegelsen i Østerrike siden 1986, og er dessuten formann for og grunnlegger av Paneuropakretsen Alpen-Adria. I ble han 2002 generalsekretær i UNPO (Unpresented Nations and Peoples Organisation).

Han er bærer av ordenen Det gylne vlies og siden andreasdagen 2000 også overhode og ordensherre for den habsburgske utgave av denne.

Han er kaptein av reserven i det østerrikske flyvåpen, foruten Oberster Bandinhaber des Akademischen Bundes der Katholisch-Österreichischen Landsmannschaften siden 2002.

Habsburg var medlem av det europeiske parlamentet for det østerrikske konservative partiet, ÖVP, mellom 1996 og 1999. Her vakte han oppsikt med mange sterkt konservative utsagn, blant annet sammenlignet han et abortmedikament med dødsstraff. Hans politiske karriere endte etter en pengeskandale knyttet til den paneuropeiske bevegelsen. Etter at han ikke lenger ble nominert som kandidat av ÖVP, grunnla han sin egen liste til EU-valget, Christlich Soziale Allianz.

Habsburg er særlig opptatt av de tidligere kommunistiske landene i Sentral- og Øst-Europa, og har engasjert seg i forskjellige hjelpeaksjoner. Under den sovjetiske beleiringen av Vilnius i 1990 arrangerte han forsendelser av hjelpetog med mat, medikamenter og klær til de beleirede litauerne. Også under krigen i Jugoslavia har han deltatt i humanitært arbeide, og han er en støttespiller i Østerrike for det tsjetsjenske folket.

Habsburg er gift med baronesse Francesca von Thyssen-Bornemisza de Kazon, datter av Hans Heinrich Thyssen-Bornemisza. Paret har tre barn: Eleonore, Ferdinand Zvonimir og Gloria.

 Referanser  

 Eksterne lenker 


 Paneuropa Österreich 

Kategori:Huset Habsburg-Lothringen
Kategori:Østerrikere
Kategori:Personer fra Starnberg